ΓΡΑΠΤΗ ΕΡΩΤΗΣΗ E-1965/99

υποβολή: Gerhard Hager (NI) προς το Συμβούλιο

(9 Νοεμβρίου 1999)

Θέμα: Ευρωπαϊκό Πρόγραμμα «Natura 2000» Επίπτωση σε ιδιωτικά ιδιοκτησιακά καθεστώτα

Το Ομόσπονδο Κράτος της Κάτω Αυστρίας έχει εγγράψει το 31,63 % της επιφάνειας της γης για το Ευρωπαϊκό Πρόγραμμα «Natura 2000». Το «Natura 2000»ποχρεώνει τα κράτη μέλη στην τήρηση της οδηγίας περί προστασίας των πτηνών καθώς και στην τήρηση των οικοτόπων πανίδας και χλωρίδας στις εν λόγω περιοχές. Κατά την εκπόνηση των σχετικών καταλόγων περιοχών, οι περισσότεροι έγγειοι ιδιοκτήτες ούτε ρωτήθηκαν ούτε ενημερώθηκαν, παρά το γεγονός ότι αυτό έχει ιδιαίτερα μεγάλες επιπτώσεις σε ό,τι αφορά τους περιορισμούς ιδιοκτησίας και χρήσεως.

Με ευκαιρία τα ανωτέρω θα ήθελα να θέσω τις κάτωθι ερωτήσεις στο Συμβούλιο:

1. Ποιαπηρεσία είναι στην ΕΕ αρμόδια για την εκτέλεση του εν λόγω προγράμματος;

2. Ποιες περιοχές στα αυστριακά ομόσπονδα κράτη γενικότερα, και ειδικότερα στην Κάτω Αυστρία, έχουν ανακοινωθεί και εγγραφεί για το πρόγραμμα «Natura 2000»;

3. Ποιες επιπτώσεις προκύπτουν από το εν λόγω πρόγραμμα για τους έγγειους ιδιοκτήτες; Μπορεί να δώσει το Συμβούλιο αναλυτικά στοιχεία σχετικά;

4. Ποιες νομικές δυνατότητες έχουν οι έγγειοι ιδιοκτήτες στις περιοχές που έχουν εγγραφεί για το «Natura 2000» να μη συμμετάσχουν στο εν λόγω πρόγραμμα;

5. Μπορεί η αρχή που εγγράφει μια περιοχή να την αποσύρει από το Πρόγραμμα «Natura 2000» εφόσον την έχει ήδη εγγράψει;

6. Ποιες επιπτώσεις προκύπτουν στην εν λόγω περίπτωση για τους έγγειους ιδιοκτήτες;

7. Απετέλεσε το Πρόγραμμα «Natura 2000» και τα συνδεδεμένα με αυτό προβλήματα χρηματοδότησης και αποζημίωσης αντικείμενο συζητήσεων στο Συμβούλιο Υπουργών;

8. Είναι ο τρόπος διαδικασίας του Ομόσπονδου Κράτους της Κάτω Αυστρίας συμβατός με το ισχύον κοινοτικό δίκαιο, δηλαδή να εγγράψει ορισμένες περιοχές χωρίς την προηγούμενη έγκριση των έγγειων ιδιοκτητών για το Πρόγραμμα «Natura 2000»;

9. Εάν όχι, τί προτίθεται να πράξει το Συμβούλιο κατά αυτής της παράνομης μεθόδευσης; Σε ποιο βαθμό είναι δεσμευμένοι από αυτήν την παράνομη σύμφωνα με το κοινοτικό δίκαιο πράξη του Ομόσπονδου Κράτους της Κάτω Αυστρίας οι ενεχόμενοι έγγειοι ιδιοκτήτες για την τήρηση των διατάξεων που περιέχονται στην ανωτέρω οδηγία και που περιορίζουν την ιδιοκτησία;

10. Εάν ναι, θεωρεί το Συμβούλιο, ότι ο εν λόγω τρόπος μεθόδευσης εμφανίζεται προβληματικός, το λιγότερο με βάση την ΕΣΔΑ (περιορισμός της ιδιοκτησίας, ανεξαρτησία των αρχών που επεμβαίνουν σε ιδιωτικά ιδιοκτησιακά καθεστώτα);

Απάντηση

(31 Ιανουαρίου 2000)

Η παρακολούθηση και ο έλεγχος της εφαρμογής της οδηγίας 92/43/ΕΟΚ «Φυσικοί Οικότοποι» στην οποίαπάγεται το Πρόγραμμα «Natura 2000» ανήκει στην αρμοδιότητα της Επιτροπής. Επομένως όλες οι πληροφορίες σχετικά με το πρόγραμμα που αφορά το Ομόσπονδο Κράτος της Κάτω Αυστρίας και στο οποίο αναφέρεται ο αξιότιμος κ. βουλευτής, θα πρέπει να διαβιβαστούν στην Επιτροπή.

Σημειώνεται ότι η οδηγία 92/43 προβλέπει (στο άρθρο 3 παράγραφος 2) ότι τα ίδια τα κράτη μέλη, ενεργώντας σύμφωνα με τις αντίστοιχες συνταγματικές και διοικητικές τους διαδικασίες,ποβάλλουν προτάσεις στην Επιτροπή σχετικά με την επιλογή συγκεκριμένων τόπων. Ενώ η οδηγία ορίζει τα διάφορα στάδια της κοινοτικής διαδικασίας και τα σχετικά κριτήρια για τον καθορισμό των τόπων, καθώς και τις λεπτομέρειες της χρηματοδοτικήςποστήριξης (άρθρο 8), δεν φιλοδοξεί να παρέμβει στις εσωτερικές διαδικασίες ενός κράτους μέλους, ιδίως δε όσον αφορά τη διαβούλευση με τα ενδιαφερόμενα μέρη, οι οποίες θα ακολουθούνται για τη διατύπωση πρότασης, εκ μέρους αυτού του κράτους μέλους, σχετικά με την επιλογή συγκεκριμένων τόπων.